Usmonxon Olimov. Usmonxon Temirxon oʻgʻli Alimov (1950-yil 1-yanvar, Ishtixon tumani – 2021-yil 15-avgust) — Oʻzbekiston musulmonlari idorasi raisi (2006—2021), muftiy. Biografiyasi. 1950-yil 1-yanvarda Samarqand viloyati Ishtixon tumanida xizmatchi oilasida tavallud topgan. Boshlangʻich taʼlimni oʻsha tuman 57-oʻrta umumtaʼlim maktabida olgan. 1987-yilda Toshkent islom institutini tamomlagan. 1987-2000 - Payariq tumanidagi Imom Buxoriy masjidi imom-xatibi. 2000-2006-yillarda Payariq tumani bosh imom-xatibi, Samarqand viloyati bosh imom-xatibi lavozimlarida ish yuritgan. 2006-yil yanvarda Oʻzbekiston musulmonlari diniy idorasi bosh muftiyi etib saylangan. 2020-yilda El-yurt hurmati ordeni bilan taqdirlangan 2021-yil 15-avgustda vafot etgan. Ishtixon tumanida dafn etilgan.